Ιερός Ναός Αγίου Δημητρίου Θεσπιών

Ο Ιερός Ναός του Αγίου Δημητρίου αποτελεί χριστιανικό ναό που βρίσκεται στις Θεσπιές, ιστορική περιοχή του νομού Βοιωτίας. Η ίδρυση της ενορίας χάνεται στα βάθη των αιώνων, καθώς διαθέτουμε ιστορική μαρτυρία ύπαρξης επισκοπής Θεσπιών τον 7ο και 8ο μ.Χ. αιώνα.

Το κέντρο της ενορίας είναι ο ιερός ναός του Αγίου Δημητρίου, ο οποίος θεμελιώθηκε το 1895 στο χώρο του παλαιότερου και μικρότερου ναού και εγκαινιάστηκε το 1912.

Ο λιθόκτιστος ναός ρυθμού βασιλικής μετά τρούλου κοσμείται εσωτερικά με εξαιρετικής τέχνης ξυλόγλυπτο τέμπλο, κατασκευής 1996, στο οποίο είναι αναρτημένες οι εικόνες του παλαιού κτιστού τέμπλου, έργα αγιορειτών αγιογράφων από την Ν. Σκήτη (χρονολογίας 1912).

Η εκκλησία άρχισε να ανακαινίζεται και να αγιογραφείται το 1984. Κατά τα έτη 1987-1989 κατασκευάστηκε ο πρόναος και το λιθόκτιστο κωδωνοστάσιο και διαμορφώθηκε στο γυναικωνίτη παρεκκλήσιο αφιερωμένο στην Αγία Αναστασία την Ρωμαία.

Παραπλεύρως της εκκλησίας μεταξύ των ετών 1986-1991 ανοικοδομήθηκε το Πνευματικό Κέντρο της ενορίας, για τη διακονία του έργου της κατηχήσεως και της φιλανθρωπίας.

Χριστιανικοί ναοί στην περιφέρεια Στερεάς Ελλάδας
Θρησκεία στη Βοιωτία
Θεσπιες